**Dreiebok VK finale Snåsaprøven 2015**

**Terreng: Hallbu øst i varmt og vindstille sommervær + 25**

**Dommere: Henning Staurset og Bjørnar Boneng**

ES Rotåas Topper e/f Olav Wohlen

ES Royaluras Racing e/f Roy Allan Skaret

ES Rotåas Aisa e/f Magnus Haugen

ES Åsvangens Tripper e/f Trond Kolstad

IS Imingens LK Naya Nuki e/f Ovesen

B Raudnakkens Cox e/f Nils B Skaar

GS Finnvolas Pater e/f Frode Winge

ES Tverrvolas Taiko e/f Trond Kolstad

ES Jøldalens Dixie e/f Jan H Nygård

SV Ben av Raisjavri e/f Sigmund Nyborg

GS Rypebrinkens Wargo e/f Håvard Rødsjø

GS Åens Blackie e/f Arild Dahl

IS Tømtlias D Raya e/f Anne Moum Mediaa

ES Turbekkens Kaisa e/f Ivar Rødsjø

IS Remkilens Gutten e/f Jonny Erik Larssen/Even Sagmo

**1.slipp Racing - Topper**

To meget gode søkere som veksler om føringen. Topper hårfint over på noe høyere intensitet og fart. Topper over Racing

**2.slipp Aisa - Tripper**

Aisa tar føringen i slippet og jakter energisk med store slag i med/sidevind. Utover i slippet tar Tripper over og bruker vind og terreng utmerket. Tripper over Aisa

Rangering: Topper, Racing, Tripper, Aisa

**3.slipp Cox - Naya Nuki**

Naya Nuki forsvinner kort etter start og blir borte resten av slippet. Cox legger seg langt ut på venstre flanke og blir borte for oss. Senere blir Cox for perifer og ensidig. Begge utgår.

**4. slipp Pater -Taiko**

Pater tar straks føringen og jakter meget godt. Taiko mangler bredde og dybde i medvind og holder ikke klassenivå. Pater over Taiko som utgår.

Rangering: Topper, Racing, Pater, Tripper, Aisa

**5.slipp Dixie – Ben**

Kort tid etter slipp fester Ben stand som han selvstendig løser ut. Fortsetter i tett vier og fester ny stand samtidig som Dixie fester stand litt lengre fram. Ben reiser noe upresist rype og er rolig i oppflukt og skudd, utreder og apporterer utlagt rype. Når vi kommer fram til Dixie, letter ryper presist foran Dixie. Det skytes i luften og Dixie er rolig. Under utredning ny stand. På ordre reiser Dixie presist rype og er rolig i oppflukt og skudd. Forsetter en noe egenrådig og åpen utredning som ender i ny stand. Reiser nølende rypekylling som felles. Dixie fallapporterer. Ben over Dixie som utgår.

**6.slipp Blackie– Wargo**

Blackie tar straks føringen med større format og høyere intensitet. Finnes i stand. På vei opp letter ryper i flere etapper foran Blackie. Når skytterne er på jaktbart hold letter flere ryper. Det skytes og Blackie er rolig i oppflukt og skudd. Det letter nok en rype som felles. Blackie er rolig i skudd og fall. Apporterer noe slurvete. Utreder greit. Wargo holder ikke klassenivå søksmessig. Blackie over Wargo som utgår.

Rangering: Blackie, Ben, Topper, Racing, Pater, Tripper, Aisa

**7.slipp Raya – Kaisa**

Begge jakter meget godt med Raya noe over p.g.a. høyere intensitet. Rype letter i området der hundene befinner seg. Når vi kommer til ser vi Raya i en noe usikker stand. Rype letter presist foran Raya som er rolig i oppflukt og skudd. Utreder greit og apporterer utlagt rype noe mangelfullt. Senere tråkker førere opp rype og mot sluttet letter rype i anvist terreng. Raya over Kaisa som utgår.

**8.slipp Topper (2.slipp) – Gutten**

Umiddelbart etter slipp støkker Topper og forfølger.

**9.slipp Gutten – Racing (2.slipp)**

Begge jakter utmerket med Gutten hårfint over på større fart. Gutten over Racing.

Rangering etter 1. runde: Blackie, Ben, Raya, alle med fugl. Topper, Racing, Pater, Tripper, Aisa, Gutten (sjanse)

**Oppsett 2. runde 15 min.**

Aisa - Pater

Tripper - Ben

Blackie – Raya

Gutten

**10.slipp Aisa – Pater**

Begge jakter fortsatt meget godt med Pater i føringen på bedre plan og vindbruk.

Pater over Aisa

Rangering: Racing,Pater,Aisa

**11. slipp Ben – Tripper**

Begge jakter prima og dekker det anviste terrenget i store slag. Tripper hårfint over p.g.a. noe større bredde. Tripper over Ben

Rangering: Ben med fugl, Tripper, Racing, Pater, Aisa.

**12.slipp Blackie – Raya**

Blackie fører slippet og jakter med høy intensitet og store slag. Raya jakter også meget godt, men blir etter p.g.a. en tomstand og litt markering. Blackie over Raya.

Rangering: Blackie, Ben, Raya alle med fugl. Tripper, Racing, Pater, Aisa

**13.slipp Gutten – Aisa (3.slipp)**

Begge starter friskt men varmen krever sitt og begge blir for ineffektive mot slutten, begge utgår.

**Oppsett 3. runde 10 min.**

Pater – Racing

Blackie – Tripper

Ben – Raya

**14. slipp Pater – Racing**

To utmerkede søkere som veksler om føringen, settes likt.

**15.slipp Blacky – Tripper**

Begge holder fortsatt høyt klassenivå og jakter meget godt i lett motvind. Settes likt

**16. slipp Ben – Raya**

Begge jakter fortsatt meget godt i noe uoversiktlig terreng. Ben over da han er litt mere forutsigbar

En varm og solrik dag er over og følgene hunder har premiert seg:

**1.VK finale GS Åens Blackie e/f Arild Dahl**

**2.VK finale SV Ben av Raisjavri e/f Sigmund Nyborg**

**3.VK finale IS Tømtlias D Raya e/f Anne Moum Mediaa**